《湖上送春》
清代·梁启心

送春又上郭门船，老去闲情未肯捐。酒幔歌帘前代梦，水萍风絮一湖烟。

谁家樱笋能留客，明日莺花不值钱。白发青山两无赖，第三桥外草芊绵。

作者简介：（1695—1758）清浙江杭州人，初名诗南，字首存，一字蔎林。早年与弟梁诗正自相师友。乾隆四年进士。授编修。乞归。与厉鹗等结社倡和。晚年，诗社同仁均已去世，惟与杭世骏等数人为友。有《南香草堂诗集》。